**-E cineva din voi ce știe, dup-asfințit ce o să fie?**

*Achim Leu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E cineva?...

Sunt singur pe plajă,

Singur cu gîndurile...

Ca grădinarul cu grădina și florile,

Mereu aceleași și totuși altele

Sunt singur pe plajă,

Singur cu gîndurile....

Cu gândurile și cu razele,

Razele soarelui care cad,

Ca fire galbene de mătase

Agățate de-un capăt de sus,din înalt

Iar vântul, mînzul ne-n-blînzit ,

Ce îl pîndeam cu ochi mijit,

Mă gîdila cu cîte-o rază

Ca un copil c-un fir de iarbă!

Apoi îl văd zburdînd voios,

Prin raze ca-ntr-un lan mănos...

Lanuri cu rădăcina-n soare,

Și spicele-atârnând în jos.

Ca într-o vrajă-am ațipit,

Și brusc apoi am fost trezit

Căci din a vîntului mișcări,

S-au înodat cîteva raze

Care m-au prins de subțiori...

-Atît de mult am încercat,

De lațul ăsta să mă scutur,

Dar soarele rotundul vultur,

C-an gheare în văzduh mă ține

Târându-mă încet prin lume.

Mă tot întreabă gândurile...

-Cînd scăpăta-vom dealurile,

Lăsând pe boltă locul lunii...

Pe cealălaltă parte-a lumii

Când eu voi atîrna în gol,

În întunericul –nămol,

Dacă se prind razele mele

În colțul negru al vre-unei stele?

Oare sub greutatea mea,

Aceasta rece neagra stea

Cu colțurile-nfășurate

De două raze încurcate,

N-am să o smulg pornind spre hău

La fel cum smuls am fost și eu?

De va rămîne-n urma noastră

Fulger cazînd în noapte-albastră?

-Iar dacă nu s-or reteza,

În acel colț tăios de stea,

Razele-or strînge, m-or tot stînge

În întunericul ca lutul,

De o să-mi taie-n-două trupul

Ca două fire de beteală

Chiar între piept și subțioară !

-E cineva din voi ce știe

Dup-asfințit ce o să fie?

-Dar voi e sigur c-o să știți

Mîine în zori cînd vă treziți!

Cînd veți putea scruta văzduhul

Pe ceruri căutîndu-mi trupul.

De-o fi să mă vedeți venind,

Purtat de vulturul rotund,

Cînd el se va -nălța din ape,

-Veniți pe țărmuri,cît de-aproape,

Și vă voi spune ,vă promit!

Ce s-a-ntâmplat dup-asfințit.

Dar s-ar putea ca mâine zorii,

Să vă dea pradă disperării,

Ca presimțirea închisorii

Iar, pe fondul zarilor albastre,

Deasupra capetelor voastre

Să mai vedeți doar lațul gol,

-Ca funia spânzuratorii!

-E cineva din voi ce știe

Dup-asfințit ce o să fie?

-

Ecineva care sa-mi spună,

Când soarele o să apună,

De va fi cerul numai stele,

Cum va fi noaptea zilei mele?